《齐天乐 寒夜，同麦孺博、潘弱海》
清代·朱祖谋

黄昏连树拳鸦噤，江寒笛声不起。拥叶惊波，呼风断角，凄别归起千里。

镫窗自倚。渐冰折吴绵，薄醪慵理。尚有残香，夜深不暖旧心字。

荒鸡空唤倦旅，未应霜霰集，谁整归计。箭水繁声，棂纱淡色，落尽凉蟾无寐。

西楼翠被。怕一夕将愁，玉珰难寄。曙蜡红啼，梦痕持泪洗。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。